**CRITERII DE CALIFICARE**

**ETAPA NAȚIONALĂ - OLIMPIADA NAȚIONALĂ DE MATEMATICĂ**

**EXTRAS DIN *REGULAMENTUL SPECIFIC PRIVIND ORGANIZAREA ȘI DESFĂȘURAREA OLIMPIADEI NAȚIONALE DE MATEMATICĂ*** *Nr. 24857/31.01.2024*

## V. STABILIREA NUMĂRULUI DE LOCURI PENTRU ETAPA NAȚIONALĂ

### ART. 12

1. **Un elev se poate califica la etapa națională a ONM numai dacă la etapa județeană a obținut un punctaj minim de 14 puncte din punctajul general maxim posibil de 28 de puncte, respectiv 50 % din punctajul general maxim**.

(2) În vederea constituirii loturilor județene/ale municipiului București, pentru etapa națională a ONM:

(a) se atribuie *câte un loc pentru fiecare an de studiu/clasă și pentru fiecare județ/sector al municipiului București*, în total *47 de locuri/an de studiu/clasă la nivel național*; locul este atribuit primului clasat la anul de studiu/clasa din județ/sectorul municipiului București în clasamentul final al etapei județene/a sectoarelor municipiului București a ONM, cu respectarea condiției de punctaj minim de calificare; în cazul în care la nivelul județului/sectorului municipiului București nu există participanți care să întrunească această condiție, locurile astfel disponibilizate vor fi adăugate la locurile suplimentare prevăzute la lit. (b).

(b) se atribuie un număr de *43 de locuri suplimentare la nivel național/an de studiu/clasă*, atribuirea locurilor realizându-se în ordinea descrescătoare a punctajelor obținute conform clasamentului național realizat după finalizarea etapei județene/a sectoarelor municipiului București și după atribuirea locurilor prevăzute la lit. (a).

(3) În condițiile în care, pentru un an de studiu/clasă la nivel național, sunt doi sau mai mulți elevi care au obținut punctajul general maxim posibil (28 pe puncte), toți acești elevi vor avea atribuite locuri în loturile județelor/sectoarelor municipiului București, fie pe locul anului de studiu/clasei și al județului/sectorului municipiului București, prevăzut la alin. (2), lit. (a), fie pe locurile suplimentare ale anului de studiu/clasei, prevăzute la alin (2), lit. (b).

(4) În situația în care cel puțin doi elevi din același județ/ sector al municipiului București s-au clasat pe locul I la etapa județeană/a sectoarelor municipiului București cu punctaje generale egale (mai mici de 28 de puncte), la același an de studiu/clasă, în vederea stabilirii elevului cu drept de participare la etapa națională*,* se aplicăcriterii de departajare. Departajarea se face după următoarele criterii, în ordine: numărul problemelor notate cu 7 puncte, numărul problemelor notate cu 6 puncte, punctajul obținut la problema cel mai puțin rezolvată la clasa respectivă, la nivel de județ, punctajul de la etapa locală. Dacă egalitatea persistă și după aplicarea succesivă a tuturor acestor criterii, elevii dintr-un județ/sector al municipiului București vor participa la o probă de baraj, organizată la nivelul județului/sectorului municipiului București. Subcomisia de evaluare din județul/sectorul municipiului București de proveniență a elevilor va elabora subiectele și baremele pentru proba de baraj, iar subcomisia de soluționare a contestațiilor din județul/sectorul municipiului București de proveniență a elevilor va realiza evaluarea lucrărilor. Elevul care obține punctajul cel mai mare la proba de baraj va avea dreptul de a reprezenta județul/sectorul la etapa națională, pe locul care revine acestuia, în conformitate cu prevederile alin. (2), lit. (a).

### ART. 13

(1) În cazul în care elevii calificați pentru etapa națională a ONM nu pot participa, din diferite motive la această etapă, locurile acestora vor fi acordate elevilor aflați pe locul următor în clasamentul național, de la același an de studiu/clasă, la propunerea președintelui *Comisiei centrale* a ONM.

(2) În situația menționată la alin. (1), elevul dă o declarație scrisă în care precizează că renunță la locul obținut în lotul județului/al sectorului municipiului București, cu cel puțin 7 zile înainte de data de susținere a primei probe din cadrul etapei naționale a ONM. Dacă elevul renunță la locul obținut în lotul județului/al sectorului municipiului București cu mai puțin de 7 zile înainte de data de susținere a primei probe din cadrul etapei naționale a ONM, locul acestuia nu se va redistribui și se anulează/pierde.

PREȘEDINTE EXECUTIV COMISIE JUDEȚEANĂ,

Inspector școlar pentru matematică

Prof. Angelo-Cătălin BĂRBUȚĂ

**CRITERII DE DEPARTAJARE**

**ETAPA NAȚIONALĂ - OLIMPIADA NAȚIONALĂ DE MATEMATICĂ**

**EXTRAS DIN *REGULAMENTUL SPECIFIC PRIVIND ORGANIZAREA ȘI DESFĂȘURAREA OLIMPIADEI NAȚIONALE DE MATEMATICĂ*** *Nr. 24857/31.01.2024*

### ART. 12

(4) În situația în care cel puțin doi elevi din același județ/ sector al municipiului București s-au clasat pe locul I la etapa județeană/a sectoarelor municipiului București cu punctaje generale egale (mai mici de 28 de puncte), la același an de studiu/clasă, în vederea stabilirii elevului cu drept de participare la etapa națională*,* se aplicăcriterii de departajare.

Departajarea se face după următoarele criterii, în ordine:

1. numărul problemelor notate cu 7 puncte,
2. numărul problemelor notate cu 6 puncte,
3. punctajul obținut la problema cel mai puțin rezolvată la clasa respectivă, la nivel de județ,
4. punctajul de la etapa locală.

Dacă egalitatea persistă și după aplicarea succesivă a tuturor acestor criterii, elevii dintr-un județ/sector al municipiului București vor participa la o probă de baraj, organizată la nivelul județului/sectorului municipiului București. Subcomisia de evaluare din județul/sectorul municipiului București de proveniență a elevilor va elabora subiectele și baremele pentru proba de baraj, iar subcomisia de soluționare a contestațiilor din județul/sectorul municipiului București de proveniență a elevilor va realiza evaluarea lucrărilor. Elevul care obține punctajul cel mai mare la proba de baraj va avea dreptul de a reprezenta județul/sectorul la etapa națională, pe locul care revine acestuia, în conformitate cu prevederile alin. (2), lit. (a)

PREȘEDINTE COMISIE JUDEȚEANĂ,

Inspector școlar pentru matematică

Prof. Angelo-Cătălin BĂRBUȚĂ